**Etninės kultūros ilgalaikis planas 6 klasei**

Sudarant etninės kultūros ugdymo turinio ilgalaikius planus, turinio temos paskirstytos atskiroms klasėms atsižvelgiant tiek į amžiaus ypatumus, tiek į integruotinų temų kituose dalykuose išsidėstymą. Rengdamas etninės kultūros dalyko metinius ilgalaikius planus, mokytojas savo nuožiūra gali išskirstyti lentelėje pateikiamas temas pagal konkrečias datas mokslo metuose remdamasis kalendorinių metų ratu, mokyklos tradicijomis, suderinęs laiką su kitų dalykų tapačių temų datomis ir pan. Mokytojas, įvertinęs klasės pajėgumus bei poreikį savo nuožiūra paskirsto 30 % valandų toms Etninės kultūros bendrosios programos mokymo turinio temoms, kurios reikalauja išsamesnio pažinimo.

**Pamokų skaičius:** 1 pamoka per savaitę (per metus – 37 pamokos).

|  |  |  |  |  |  |
| --- | --- | --- | --- | --- | --- |
| **Eil. nr.** | **Mokymosi turinio sritys** | **Mokymosi turinio temos** | **Val.** | **Mokinių veikla** | **Tarpdalykinių temų integracija** |
| 1. | [**Žmogaus, šeimos, bendruomenės, tautos ryšys ir papročiai**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-60k0-Nt8o-f07O)**.** | [***Bendruomenių įvairovė, regioninė ir tautinė savimonė***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-6f7k-B224-75a7)***.*** | 2 val. | Remdamiesi tyrimais ir pavyzdžiais mokiniai aiškinasi, kas yra regioninė ir tautinė savimonė, išreiškia savo pastebėjimus šiuo klausimu. Pasitelkdami tautosaką ir kitus šaltinius, nagrinėja įvairias tautos kilmės istorijas. Apibūdina Lietuvos tautines bendrijas ir kaimynines tautas. | ***Kultūros paveldas.******Pilietinės visuomenės savikūra.******Medijų raštingumas.******Gimtoji kalba.******Mokymasis visą gyvenimą.******Kultūrų įvairovė.******Kultūros raida.******Istorinė savimonė.******Migracija, geopolitinių konfliktų sprendimai.*** |
| 2. | [***Paprotinė teisė ir elgesys***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-3B1k-JJ7g-s5Ag)***.*** | 1 val. | Mokiniai diskutuoja apie juoko reikšmę etninėje kultūroje, išskiria juokavimo tradicijų būdingas savybes, tyrinėja liaudies anekdotų įvairovę ir kitus humoristinės tautosakos pavyzdžius. Nagrinėja ir kritiškai vertina tradicinius keiksmus, jų teigiamas ir neigiamas ypatybes. | ***Sveikata, sveika gyvensena.*** *Saugus elgesys. Žalingų įpročių prevencija. Streso įveika.****Gimtoji kalba.******Kultūros paveldas.*** |
| 3. | [**Regioninės tapatybės raiška ir gyvenamoji aplinka**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-2B9r-K06g-b6E4)**.** | [***Tautinis ir archeologinis kostiumas***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-385t-4t6Z-RG2T)***.*** | 2 val. | Mokiniai nagrinėja skirtingo statuso žmonių tradicinę aprangą, atskirų jos dalių paskirtį ir sąsajas su apeigomis. Susipažįsta su senovės baltų aprangos svarbiausiais bruožais, būdingomis detalėmis. | ***Kultūros paveldas.******Kultūros raida.*** |
| 4. | [***Etnografiniai regionai, šalies kraštovaizdžio ypatybės***.](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-43l1-N57I-5lRs) | 2 val. | Mokiniai aiškinasi, kokiam etnografiniam regionui priklauso gyvenamoji vietovė ir (ar) iš kokio regiono yra kilę tėvai, seneliai, proseneliai. Diskutuoja apie tarmių tradicijos tęstinumą, pateikia tarmių puoselėjimo kitose šalyse pavyzdžių. Aptaria baltų genčių palikimą kultūriniame kraštovaizdyje – piliakalnius ir kitus objektus, nagrinėja jų vaidmenį baltų kultūroje ir dabartinę reikšmę. | ***Kultūros paveldas.******Kultūros raida.******Istorinė savimonė.******Gimtoji kalba.*** |
| 5. | [***Mitybos ir sveikatos tausojimo papročiai***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-m2K8-u76N-lOuZ)***.*** | 2 val. | Mokiniai nurodo lietuviškos virtuvės tradicinius prieskonius, aiškinasi jų naudą sveikatai. Apibūdina Lietuvos tautinių bendrijų nacionalinius patiekalus. Nagrinėja sveikatos ir ligos sampratą tradicinėje kultūroje, ligonio slaugymo ir lankymo papročius. Pasidalija savo žiniomis apie liaudies judriųjų ir sportinių žaidimų naudą sveikatai, juos žaidžia. | ***Sveikata, sveika gyvensena.*** *Asmens savybių ugdymasŽalingų įpročių prevencija. Rūpinimasis savo ir kitų sveikata.****Mokymasis visą gyvenimą.******Kultūros paveldas.******Kultūrų įvairovė.******Medijų raštingumas.*** |
| 6. | [**Pasaulėjauta, žmogaus ryšys su gamta ir ūkinė veikla**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-165i-N6Z6-L18g)**.** | [***Gamta tradicinėje kultūroje ir pasaulėžiūroje***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-D8JS-6Hc7-8jah)***.*** | 3 val. | Remdamiesi vaizdine medžiaga ir kitais šaltiniais, apsilankę tradiciniuose ūkiuose, agroturizmo ar kaimo turizmo sodybose, mokiniai susipažįsta su lietuviškomis naminių gyvūnų ir augalų veislėmis. Nagrinėja augalų ir gyvūnų įvaizdžius liaudies kūryboje, aiškinasi simbolines jų reikšmes, svarbą lietuvių kultūroje ir pasaulėjautoje, išskirdami ypač gerbiamus augalus ir gyvūnus (obelį, rūtą, žirgą ir kt.), jų sąsajas su dievybėmis. Pateikdami pavyzdžių, apibūdina simbolinę bičių reikšmę, sąsajas su dievybėmis Austėja ir Bubilu. | ***Aplinkos tvarumas.*** *Tausojantis žemės ūkis. Aplinkos apsauga. Ekosistemų, biologinės įvairovės apsauga.****Kultūros paveldas.******Medijų raštingumas.******Mokymasis visą gyvenimą.*** |
| 7. |  | [Kalendoriniai papročiai, tradiciniai verslai ir prekybos būdai](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-EDtL-4771-Jb33). | 7 val. | Apsilankę etnokosmologijos ar kitame muziejuje, remdamiesi įvairiais šaltiniais, mokiniai aiškinasi kalendorinių švenčių žymenis, simbolius. Pristato rudens turgų ir mugių tradicijas. Aptaria kalėdinio laikotarpio turgus (saldaturgį, šeškaturgį, žąsų ir kt.). Nusako advento, Kalėdų, viduržiemio šventės papročius. Aptaria pavasario laukimo papročius, palygina šiuolaikines pavasario lygiadienio ir Žemės dienos tradicijas. Aiškinasi Joninių (Rasų, Kupolių) papročius, simbolius, apeigas, klausosi ir atlieka pasirinktus muzikinio folkloro kūrinius. Aptaria tradicinių verslų Lietuvoje papročius, apeigas, simboliką, sąsajas su mitiniais vaizdiniais, atspindžius tautosakoje. Nagrinėja tradicinės prekybos formas, muges Lietuvoje ir atskiruose etnografiniuose regionuose. Aptaria senuosius baltų prekybinius ryšius su kitais kraštais („gintaro kelią“ ir kt.). | ***Kultūros paveldas.******Socialinė ir ekonominė plėtra.*** *Žiedinė ekonomika.****Pilietinės visuomenės savikūra.*** *Antikorupcija.****Aplinkos tvarumas.******Medijų raštingumas.******Ugdymas karjerai.******Finansinis raštingumas.*** *Žinios apie finansus.* |
| 8. | [**Liaudies kūrybos palikimas ir tęstinumas**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-pR88-7pD8-DHa1)**.** | [***Sakytinis, muzikinis ir žaidybinis folkloras***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-82a3-67v2-JIN3)***.*** | 5 val. | Mokiniai išskiria sakmių, padavimų ir legendų ypatybes, pateikia žanro pavyzdžių.Lankydamiesi įvairiuose etnokultūros, folkloro renginiuose, klausydami įrašų, mokiniai apibūdina įvairių Lietuvos regionų dainų ir kitos liaudies kūrybos regioninius bruožus, atlieka pasirinktus pavyzdžius. Išsamiau nagrinėja karinių-istorinių dainų žanrą. Aiškinasi ir nusako sutartinių pagrindinius bruožus ir atlikimo įvairovę (dainuojamosios, instrumentinės, šokamosios ir žaidžiamosios), klausosi jų įrašų, atlieka pasirinktus pavyzdžius.Šoka grupinius šokius, „Polką su ragučiais“, žaidžia įvairius ratelius ir žaidimus. Palygina tradicinius vaikų žaidimus ir šokius su dabartiniais. Pasakoja apie muzikavimo tradicijas Lietuvoje. | ***Pilietinės visuomenės savikūra.******Sveikata, sveika gyvensena.*** *Asmens savybių ugdymas. Streso įveika.****Kultūros paveldas.******Kultūros raida.******Gimtoji kalba.******Ugdymas karjerai.*** |
| 9. |  | [***Tautodailė***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-E8iB-B4A9-2I6S)***.*** | 2 val. | Mokiniai aptaria taikomosios tautodailės (tekstilės, keramikos, juvelyrikos, medžio, metalo, odos, vytelių, šaknų ar šiaudų dirbinių) pavyzdžius apsilankydami muziejuose ar parodose, pagal galimybes pasigamina dirbinių. | ***Socialinė ir ekonominė plėtra.*** *Žiedinė ekonomika.****Sveikata, sveika gyvensena.*** *Streso įveika.****Kultūros paveldas.******Idėjos, asmenybės.******Ugdymas karjerai.*** |
| **Mokytojo nuožiūra priskiriamos valandos pasirinktoms etninės kultūros BP mokymo turinio temoms:** | 11 val. |  |  |
| **VISO:** | **37 val.** |  |  |